open-index/open-wikipedia-markdown huggingface dataset:
ஜோதா அக்பர் (தொலைக்காட்சித் தொடர்)

**ஜோதா அக்பர்** என்பது ஜீ தொலைக்காட்சியில் ஒளிபரப்பான ஒரு வரலாற்றுத் தொலைக்காட்சி தொடர் ஆகும். இந்த தொடர் சூன் 18, 2013 முதல் ஆகத்து 7, 2015 வரை ஒளிபரப்பாகி, 556 அத்தியாங்களுடன் நிறைவு பெற்றது. இந்தத் தொடரை பாலாஜி டெலிபிலிம்ஸ் தயாரிக்க சந்த்ரம் வர்மா இயக்கியுள்ளார். இந்த தொடரில் அக்பர் ஆக இரஜத் டோகஸ் மற்றும் ஜோதாவாக பருதி சர்மா நடித்துள்ளனர்.

இந்த தொடர் 2014 ஆம் ஆண்டு, மார்ச் 17 திகதி முதல் தமிழ் மொழியில் மொழிமாற்றம் செய்து ஜீ தமிழ் தொலைக்காட்சியில் திங்கள் முதல் வெள்ளி வரை மாலை 6:30 மணிக்கு ஒளிபரப்பானது.

தற்போது, 2020 ஆம் ஆண்டில் ஜீ தமிழ் தொலைக்காட்சியில் மீண்டும் ஒளிபரப்பகின்றது

## கதை சுருக்கம்
ஜோதா-அக்பர் 16 ஆம் நூற்றாண்டு காதல் கதை, இது முகலாய பேரரசர் அக்பருக்கும் ராஜபுத்திர இளவரசியான **ஜோதா**விற்கும் அரசியல் வசதிக்கான திருமணம் தோற்றுவித்த மெய்க்காதலைப் பற்றிக் கூறும் காதல் கதை.

## நடிகர்கள்
### முகலாயர்கள்
* இரஜத் டோகஸ்  - ஜலாலுதீன் முகமது அக்பர்
* பருதி சர்மா - ஜோதா பாய்
* சாயா அலி கான்  
* லவீனா தண்டன்   
* அஷ்வினி கல்சேகர்  
* மனிஷா யாதவ்  
* பராக் தியாகி  
* ரசா முராத்  
* அமர்ப்ரீத் ரைட்  
* சேத்தன் ஹன்ஸ்ராஜ்  
* ப்ரியான்கா சர்மா  
* நவேத் அஸ்லம்

### ராஜபுத்திரர்கள்
* ராஜீவ் சக்சேனா
* நடாஷா சின்ஹா
* குணால் பாட்டியா
* நுபுர் சக்சேனா
* பக்தி நருளா
* விக்கி பத்ரா

## மொழிமாற்றம்
இந்தி மொழியில் ஒளிபரப்பாகும் இந்த தொடர் தெலுங்கு மொழியில் மொழிமாற்றம் செய்யப்பட்டு ஜீ தெலுங்கு மொழியிலும், சிங்கள மொழியிலும் ஒளிபரப்பானது.

## இவற்றை பார்க்க
* ஜீ தமிழ் தொலைக்காட்சி நிகழ்ச்சிகள்
* ஜோதா அக்பர் திரைப்படம்

## குறிப்புகள்
# டி.வி. தொடரான ஜோதா அக்பர்

## வெளி இணைப்புகள்
* ஜீ தமிழ் அதிகாரப்பூர்வ இணையதளத்தில் (ZEE5)
* ஜீ தமிழ் இணையதளத்தில் 
* ஜீ தமிழ் யூ ட்யுப்

பகுப்பு:ஜீ தொலைக்காட்சி நிகழ்ச்சிகள்
பகுப்பு:ஜீ தமிழ்த் தொலைக்காட்சி நிகழ்ச்சிகள்
பகுப்பு:இந்தித் தொலைக்காட்சி நிகழ்ச்சிகள்
பகுப்பு:இந்தி-தமிழ் மொழிபெயர்ப்பு தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் இந்தியத் தொலைக்காட்சி நிகழ்ச்சிகள்
பகுப்பு:இந்திய காதல் தொலைக்காட்சி நாடகங்கள்
பகுப்பு:இந்திய வரலாற்றுத் தொலைக்காட்சி நாடகங்கள்
பகுப்பு:2013 இல் தொடங்கிய இந்தியத் தொலைக்காட்சி நிகழ்ச்சிகள்
பகுப்பு:2015 இல் நிறைவடைந்த இந்தியத் தொலைக்காட்சி நிகழ்ச்சிகள்
பகுப்பு:இந்தியத் தொலைக்காட்சி நாடகங்கள்‎
கண்டி கோத்திரம்

**கண்டி கோத்திரம்** என்பது திருவண்ணாமலை மாவட்டம் செய்யார் வட்டம் அசனமாப்பேட்டை கிராமத்தில் வாழ்ந்து வரும் ஒரு மரபினரைக் குறிக்கும். இங்கு பல நூற்றாண்டு காலமாக செங்குந்தர் மரபினர் வாழ்ந்து வருகின்றனர். வரலாற்று சிறப்பு மிக்க அருள்மிகு பர்வத இராமநாத ஈசுவரன் திருக்கோயில் ஐந்து நிலை கொண்ட கோபுர வாயிலுடன் உள்ளது. 

ஆண்டுதோறும் முருகப்பெருமானுக்கு கந்த சஷ்டி பிரம்ம உற்சவம் பத்து நாட்கள் நடைபெறும். இவ்விழாவில் ஒனபது நவவீரர்கள் காப்பு கட்டி விரதம் இருந்து சூர சம்ஹாரம் வதை நிகழ்ச்சியும் வள்ளி தெய்வயானை திருமணமும் சிறப்பாக நடைபெறும். இந்த நவீன வீரர்களில் முருகப்பெருமானுக்கு தலையாய வீரனாக திகழ்பவர் வீரபாகு தேவர்.அவர் கையில் ஏந்திருக்கும் ஆயுதம் கண்டி என்றும் அழைப்பர். முருகனுக்கு வேலன் என்ற பெயருண்டு. முருகப்பெருமானை முழுமுதற் கடவுளாக கொண்ட கௌமாரம் பிரிவு செங்குந்தர்கள் வேலன் வீட்டு வகையறாவைச் சேர்ந்தவர்கள். இம்மரபினரே கண்டி கோத்தரம் இனத்தைச் சேர்ந்தவர்கள்.அது மட்டுமல்லாமல் இவர்கள் செங்குந்தர்களிலே கிராம அதிகாரம் படைத்த செங்குந்த சமுதாய சபையில் கிராமணி பதவியை முதன் முதலில் ஏற்று கிராம பரிபாலனம் செய்தவர்கள். எனவே அவ்வழி வந்த மரபினருக்கு இன்றும் கிராமணிவீடு என்றே அழைக்கப்படுகின்றனர். கண்டி எனில் வீரம் என்றும் பொருள் கொள்ளலாம்

பகுப்பு:சாதிகள்
ஒரு வீடு இரு வாசல் (திரைப்படம்)

**ஒரு வீடு இரு வாசல்** (*Oru Veedu Iru Vasal*) 1990 இல் வெளியான இந்திய தமிழ்த் தொகைத் திரைப்படமாகும். கே. பாலசந்தர் இயக்கியுள்ள இத்திரைப்படத்தில் யாமினி, வைஷ்ணவி, சூர்யா, கணேஷ், குமரேஷ் நடித்துள்ளனர். இத்திரைப்படம் இரு தனித்தனிக் கதைகளைக் கொண்டது. இரண்டிற்குமான இணைப்பு படத்தின் இறுதியில் காட்டப்படுகிறது. மூலக்கதை தமிழ் எழுத்தாளர் அனுராதா ரமணன் எழுதிய புதினமாகும். 38 ஆவது தேசிய திரைப்பட விழாவில் இத்திரைப்படம் பிற சமூகப் பிரச்சனைகள் சார்ந்த சிறந்த திரைப்படத்திற்கான தேசிய விருதைப் பெற்றுள்ளது.

## கதைக் கரு
இத்திரைப்படம் இரு தனிக்கதைகளை உள்ளடக்கியது. இரு கதைகளும் ஆணாதிக்கமிக்க இந்த சமுதாயத்தில் பெண்களுக்கு இழைக்கப்படும் அநீதியை சித்தரிக்கிறது. இரு கதைகளின் நாயகிகளும் தங்கள் கணவர்களால் படும் துன்பங்களை ஒரு எல்லைக்கு மேல் தாங்க முடியாமல் தங்களுக்கான வாழ்க்கைப் பாதையைத் துணிவுடன் தேர்ந்தெடுக்கின்றனர்.

## நடிகர்கள்
* வினோதாவாக யாமினி
* சுகுமாராக குமரேஷ்.
* ஜவஹராக கணேஷ்
* லிவிங்ஸ்டன் அருண் கபூராக
* செண்பகமாக சூர்யா
* வைஷ்ணவி யமுனா
* சார்லி இளங்கோவாக
* விவேக் பன்னீர்
* கே. சிவப்பு ருக்மணியாக எஸ்.ஜெயலட்சுமி
* கவிதாலயா கிருஷ்ணன் உதவி இயக்குநர்
* சித்தாரா (விருந்தினர் தோற்றம்)
* நிழல்கள் ரவி (விருந்தினர் தோற்றம்)
* டிஸ்கோ சாந்தி (விருந்தினர் தோற்றம்)
* ஆர். சுந்தரமூர்த்தி (விருந்தினர் தோற்றம்)
* பிருந்தா (சிறப்புத் தோற்றம் )

## விருதுகள்
* 1991 – பிற சமுதாய சிக்கல்கள் சார்ந்த சிறந்த திரைப்படத்திற்கான தேசிய விருது

## மேற்கோள்கள்

## வெளி இணைப்புகள்
* 
* ''Oru Veedu Iru Vasal'' at Cine South 

பகுப்பு:1990 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:கே. பாலசந்தர் இயக்கிய தமிழ்த் திரைப்படங்கள்
பகுப்பு:விவேக் நடித்த திரைப்படங்கள்
பகுப்பு:வி. எஸ். நரசிம்மன் இசையமைத்த திரைப்படங்கள்
பகுப்பு:லிவிங்ஸ்டன் நடித்த திரைப்படங்கள்
பகுப்பு:சார்லி நடித்த திரைப்படங்கள்
இலங்கையில் உள்ள பேராலயங்களின் பட்டியல்

thumb|200px|கொழும்பில் உள்ள புனித லூசியா பேராலயம்
இது கிறித்தவ மதப்பிரிவுகளின் வழி வகைப்படுத்தப்பட்ட இலங்கையில் உள்ள பேராலயங்களின் பட்டியல் ஆகும்.

## உரோமன் கத்தோலிக்கம்
thumb|200px|யாழ்ப்பாணத்தில் உள்ள புனித மரியாள் பேராலயம்
இலங்கையில் உள்ள உரோமன் கத்தோலிக்கத் திருச்சபையின் தலைமைக் கோயில்கள் :

* புனித யோசேப்பு பேராலயம், அனுராதபுரம்
* புனித மரியாள் பேராலயம், பதுளை
* புனித மரியாள் பேராலயம், மட்டக்களப்பு
* புனித மரியா பேராலயம், சிலாபம்
* புனித லூசியா பேராலயம், கொழும்பு
* புனித மரியாள் பேராலயம், காலி
* புனித மரியாள் பேராலயம், யாழ்ப்பாணம்
* புனித அந்தோனியார் பேராலயம், கண்டி
* புனித அன்னம்மாள் பேராலயம், குருநாகல்
* புனித செபாஸ்தியான் பேராலயம், மன்னார்
* புனித பேதுருவினதும் பவுலினதும் பேராலயம், இரத்தினபுரி
* புனித மரியா பேராலயம், திருகோணமலை

## அங்கிலிக்கன்
thumb|200px|கிறிஸ்து அரசர் பேராலயம், குருணாகல்
இலங்கையில் உள்ள ரோமன் கத்தோலிக்கத் திருச்சபையின் தலைமைக் கோயில்:
* வாழும் மீட்பர் கிறிஸ்து பேராலயம், கொழும்பு (இலங்கைத் திருச்சபை)
* கிறிஸ்து அரசர் பேராலயம், குருணாகல் (இலங்கைத் திருச்சபை)
* புனித தோமஸ் பேராலயம், வட்டுக்கோட்டை (தென்னிந்தியத் திருச்சபை)

## இவற்றையும் பார்க்கவும்

*இலங்கையில் கிறித்தவம்

## மேற்கோள்கள்

பகுப்பு:இலங்கையில் உள்ள பேராலயங்கள்
மலேசிய கூட்டணி கட்சி

**மலேசியா கூட்டணி கட்சி** (மலாய்: Parti Perikatan) மலேசியாவின்  ஒரு அரசியல் கூட்டணி ஆகும். 1951 இல் உருவாக்கப்பட்டது. 1955-இல் நடைபெற்ற பொதுத்தேர்தலில் பெரும்பான்மை இடங்களை வென்றது.

அம்னோ, மலேசிய சீனர் சங்கம், மலேசிய இந்திய காங்கிரசு அடங்கிய கூட்டணி கட்சி, முறையாக அக்டோபர் 30, 1957 அன்று ஒரு அரசியல் கூட்டணியாகப் பதிவு செய்யப்பட்டது.

1973 ஆம் ஆண்டு, கூட்டணி கட்சி பாரிசான் நேசனல், எனப் பெயர் மாற்றம் செய்யப்பட்டது. .

## பொது தேர்தல் முடிவுகள்

## பட தொகுப்பு


Tunku abd rahman.jpg|துங்கு அப்துல் ரகுமான்
VTSambanthan.jpg|துன் வீ. தி. சம்பந்தன்
Tan Cheng Lock.jpg|துன் டான் செங் லோக்


## மேற்கோள்கள்


பகுப்பு:மலேசிய அரசியல் கட்சிகள்
வீரன் முத்துராக்கு (திரைப்படம்)

**வீரன் முத்துராக்கு** 2014 மார்ச்சில் வெளிவந்த திரைப்படமாகும். இதை ராசசேகரன் இயக்கியுள்ளார். கதிர், லியா சிறீ போன்றோர் நடித்துள்ளனர்.

## கதைச்சுருக்கம்
நரேனும், சண்முக சுந்தரமும் பக்கத்து பக்கத்து கிராமத்தின் தலைவர்கள். 30 ஆண்டுக்கு முன்னால் நடந்த சண்டையில் சண்முக சுந்தரத்தின் ஒரு காலை நரேன் உடைத்துவிடுகிறார். அன்றிலிருந்து இருவருக்குள்ளும் பகை உண்டாகிறது.

இவர்களது மகன்கள் வளர்ந்து பெரியவர்களானதும், இவர்களுக்குள் நடக்கும் சிலம்பு சண்டையில் நரேனின் மகனான கதிர் வெற்றி பெறுகிறார். இதனால் மேலும் கோபமடைந்த சண்முக சுந்தரம் நரேனை பழிதீர்க்க நேரம் பார்த்து காத்துக் கொண்டிருக்கிறார்.

நரேனின் ஊரில் ஏதாவது கலவரத்தை தூண்டி நரேனை பழிதீர்க்க பார்க்கிறார். ஆனால், அது நடக்காமல் போகிறது. ஒருநாள் நரேன் ஊர் வழியாக செல்லும் பேருந்தை வழிமறிக்கும் கதிர், அந்த பேருந்தில் பயணம் செய்யும் நாயகி லியா சிறீயை பார்த்ததும் காதல்வயப்பட்டு விடுகிறார். நாளடைவில் இருவரும் காதலிக்க ஆரம்பிக்கிறார்கள். லியாசிறீ சண்முக சுந்தரத்தின் தங்கையின் மகள்.

இந்நிலையில், நரேன் கொலை செய்யப்படுகிறார். மாடு முட்டிதான் அவர் இறந்தார் என காவல்துறை அந்த கொலையை மூடி மறைக்கிறது. தனது தந்தை இறந்த சோகத்தில் ஊரில் வாழப் பிடிக்காத நாயகன் காட்டுக்குள் சென்று வாழ்ந்து வருகிறார்.

லியாசிறீக்கும் சண்முகசுந்தரத்தின் மகனுக்கும் திருமணம் செய்துவைக்க முடிவெடுக்கின்றனர். இதுபிடிக்காத லியாசிறீ, கதிரைத் தேடி காட்டுக்குள் செல்கிறாள். இதை அறிந்த சண்முகசுந்தரம் அவளை பின்தொடர்ந்து சென்று லியாசிறீயை கொன்று விடுகிறார்.

சித்தப்பா நமோ நாராயணனும், சண்முக சுந்தரமும் சேர்ந்துதான் தனது தந்தையை கொன்றார்கள் என்பது கதிருக்கு தெரிய வருகிறது. தன் தந்தை மற்றும் காதலி சாவுக்கு காரணமானவர்களை கதிர் பழிதீர்த்தாரா? இல்லையா? என்பதே மீதிக்கதை.

## மேற்கோள்கள்


பகுப்பு:2014 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
லியோனித் இரகோசொவ்

**லியோனித் இவானொவிச் இரகோசொவ்** (ஆங்கிலம்: *Leonid Ivanovich Rogozov*, ; மார்ச் 14, 1934 – செப்டம்பர் 21, 2000) என்பவர் ஒரு உருசிய பொது மருத்துவரும், அறுவை மருத்துவரும் ஆவர். இவர் 1960 முதல் 1961 வரை அண்டார்க்டிக்கா பகுதியில் கடலிலிருந்து 75 கி.மீ. தூரத்தில் அமைந்திருந்த நொவொலசரேஸ்கயா என்ற உருசிய ஆய்வுகூடத்தில் மருத்துவராகப் பணியாற்றினார். அப்போது அவர் குடல்வாலழற்சி நோயினால் அவதிப்பட்டார். அப்பகுதியிலிருந்து மருத்துவமனை செல்ல போதிய வசதி இல்லாததால் அவரே தனக்கு அறுவை சிகிச்சை செய்துகொண்டார்.

## இளமை
  
லியோனிது ரகோசொவ் கிழக்கு சைபீரியாவில் சிட்டா வட்டத்தில் உள்ள ஒரு ஒதுக்குப்புறக் கிராமத்தில் பிறந்தார். இக்கிராமம் உருசியாவின் சீனா மற்றும் மங்கோலியாவிற்கும்]] இடையேயான எல்லைப்பகுதியில் அமைந்துள்ள மாஞ்சூலி என்ற ஊருக்கு அருகில் உள்ளது. இவரின் தந்தை 1943 ஆம் ஆண்டில் இரண்டாம் உலகப் போரின் போது இறந்தார். 1953 ஆம் ஆண்டில் கிராஸ்னயார்ஸ்க்கில் மினூசின்ஸ்க் நகரில் பள்ளிப் படிப்பை முடித்துக் கொண்டு லெனின்கிராத் மருத்துவக் கல்வி நிலையத்தில் இணைந்து மருத்துவராகப் பட்டம் பெற்று 1959 ஆம் ஆண்டில் வெளியேறினார். மருத்துவராகப் பணியாற்றிய காலத்தில் அறுவை மருத்துவத்தில் சிறப்புப் பயிற்சி பெற்றார். 1960 செப்டம்பரில், தனது 26வது அகவையில், தனது பயிற்சியை இடைநிறுத்தி விட்டு சோவியத்தின் ஆறாவது அண்டார்க்டிக்க ஆய்வுகூடத்தில் மருத்துவராகப் பணியில் சேர்ந்தார்.

## அண்டார்க்டிக் சேவை
1961ம் ஆண்டு நிறுவப்பட்ட சோவியத் நொவொலசரேஸ்கயா ஆய்வு நிலையத்தில் 1960 செப்டம்பர் முதல் 1962 அக்டோபர் வரை 13 ஆய்வாளர்களுடன் பணியாற்றினார். இவர் அண்டார்க்டிக் பகுதியில் சேவை செய்தபோது இவருக்கு அடி வயிற்றின் உட்பகுதியைச் சுற்றி இருக்கும் சவ்வின் அழற்சியின் காரணமாக வலி இருந்தது. இவர் சேவையில் இருந்த இடத்திலிருந்து மீர்னிய் நிலையம் என்ற இன்னொரு சோவியத் ஆய்வு நிலையம் 1,600 கி.மீ. தூரத்தில் இருந்தது. ஆகையினால் தனக்குத்தானே அறுவை சிகிச்சை செய்துகோள்ள முடிவு செய்தார். தனக்கு உதவியாக வானியல் அறிஞர், வாகன ஓட்டுனர் இருவருடன் தன்னால் பார்க்க இயலாத தன் உடற்பகுதியைப் பார்க்க கண்ணாடி ஒன்றையும் வைத்து ஏப்ரல் 30ம் தேதி அன்று இவர் குடல் வால் அறுவை சிகிச்சை செய்தார்.

அறுவை சிகிச்சைக்குப்பின் இரண்டு நாட்களில் குணமடைந்தார். அவரின் மேல் அவரே போட்ட தையல்களை 7 நாட்கள் கழித்து அகற்றினார். இவருக்கு 1961ம் ஆண்டிற்கான ’ஆர்டர் ஆஃப் த ரெட் பேனர்’ (Order of the Red Banner of Labour) என்ற விருதை சோவியத் அரசு வழங்கிச் சிறப்பித்தது.

## இறுதிக் காலம்
1962ம் ஆண்டு தனது ஓய்வுக்காலங்களில் தாய்நாட்டில் மேலாண் இயக்குநராகப் பணியாற்றினார். தனது 66ம் வதில் நுரையீரல் புற்றுநோய் காரணமாக உருசியாவில் செயின்ட் பீட்டர்ஸ்பர்க் நகரில் 2000ம் ஆண்டு இறந்தார்.

## மேற்கோள்கள்

  

## வெளி இணைப்புகள்
* Self-operation. Tracking down a good story

பகுப்பு:1934 பிறப்புகள்
பகுப்பு:2000 இறப்புகள்
பகுப்பு:உருசிய மருத்துவர்கள்
பகுப்பு:சோவியத் மருத்துவர்கள்
காதலினால் அல்ல

**காதலினால் அல்ல**, ரெ. கார்த்திகேசு எழுதிய நாவல் ஆகும். ஒரு மலேசியப் பல்கலைக்கழகத்தின் மாணவ வாழ்க்கைப் பின்னணியில் ஒரு தமிழ்க் காதலின் புதிய பரிமாணங்களை அலசுகின்ற நாவல் இது.

## வெளி இணைப்புகள்

* மதுரைத் திட்டத்தில் காதலினால் அல்ல 

பகுப்பு:1999 தமிழ் நூல்கள்
கைக்கிளை (பாடல்)

கைக்கிளை என்னும் சொல் ஆகுபெயராக மாறி இருவேறு பொருள்களை உணர்த்துகிறது. ஒன்று கைக்கிளைத் திணை. மற்றொன்று கைக்கிளைப் பொருள்கொண்டு பாடப்பட்ட கைக்கிளைச் சிற்றிலக்கியம். 

தொல்காப்பியம் கைக்கிளைத் திணையை அகப்பொருள் பாகுபாட்டில் வரும் திணையாக வகைப்படுத்தியுள்ளது. புறப்பொருள் வெண்பாமாலை என்னும் நூல் கைக்கிளைப் பொருளைப் புறத்திணைப் பொருளாக்கி 12 திணைகளில் ஒன்றாக வகைப்படுத்திக் காட்டுகிறது.

புறநானூற்றில் நக்கண்ணையார் பாடிய மூன்று பாடல்கள் கைக்கிளைத் திணை எனக் குறிப்பிடப்பட்டுள்ளன.

பகுப்பு:புறநானூறு
பகுப்பு:பொருள் இலக்கணம்
நடுவெழுத்து அலங்காரம்

**நடுவெழுத்து அலங்காரம்** எனப் பெயரிடப்பட்டுள்ள பாடல் தொகுப்பு தனிப்பாடல் திரட்டு நூலில் உள்ளது. இதனைப் பாடியவர் காளமேகப் புலவர். இதில் ஐந்து பாடல்கள் உள்ளன. இந்தப் பாடல்கள் திருமாலையும் சிவனையும் மாறி மாறிப் போற்றுகின்றன. 
;நடுவெழுத்து விளக்கம்

;*அரியும் சிவனும் ஒன்று* என்பதன் விளக்கம் இது.
இந்த உண்மை விளங்குமாறு பாடப்பட்ட பாடல் **நடுவெழுத்து அலங்காரம்**

பகுப்பு:சிற்றிலக்கிய வகைகள்
தி அமெரிக்கன் சுகாலர்

**தி அமெரிக்கன் சுகாலர்** (The American Scholar) என்பது காலாண்டு இலக்கிய இதழாகும். 

## வரலாறு

பை பீட்டா காபா அறக்கட்டளையால் 1932 முதல் வெளியிடப்பட்டு வருகின்றது. இதுவரை சிறந்த இதழுக்கான தேசிய விருதை 14 முறை இந்த இதழ் பெற்றுள்ளது.
மேலும் சிறந்த எழுத்தாக்கத்திற்காக **உட்னே சுதந்திர பிரஸ்** விருதுகள் நான்கு முறை
பெற்றது.

## மேற்கோள்

## வெளி இணைப்பு
*தி அமெரிக்கன் சுகாலர்

பகுப்பு:அமெரிக்க இதழ்கள்
பகுப்பு:ஆங்கில இதழ்கள்
புலம்பெயர்ந்து வாழும் தமிழர்கள் குறித்த முதல் அனைத்துலக மாநாடு

**புலம்பெயர்ந்து வாழும் தமிழர்கள் குறித்த முதல் அனைத்துலக மாநாடு** என்பது சூலை 16-18 திகதிகளில் மொரிசியசில் நடைபெறவிருக்கும் தமிழர் மாநாடு ஆகும்.  இந்த மாநாட்டின் கருப்பொருள் புலம்பெயர் வாழ் தமிழர்களின் வாழ்வியல், பண்பாட்டுக் கூறுகளை ஆயவுள்ளது.  இந்த மாநாட்டினை மொரிசியசின் மகாத்மா காந்தி நிறுவனமும், தமிழ்நாட்டு ஆசியவியல் நிறுவனமும் இணைந்து நடத்துகின்றன.  

இந்த மாநாட்டில் 50 மேற்பட்ட நாடுகளில் இருந்து தமிழ் அறிஞர்கள் கலந்து கொள்வார்கள் என்று எதிர்பார்க்கப்படுகிறது.

## வெளி இணைப்புகள்
* புலம்பெயர்ந்து வாழும் தமிழர்கள் குறித முதல் அனைத்துலக மாநாடு
* www.tamil-diaspora.org  - 

பகுப்பு:மொரிசியசில் தமிழ் மாநாடுகள்
பகுப்பு:2014 தமிழ் மாநாடுகள்
கைக்கிளை

கை என்னும் சொல் கைகோள் என்னும்போது ஒழுக்கத்தை உணர்த்துகிறது. கிளை என்னும் சொல் கிளைஞர் என்னும்போது கால்வழிக் கால்வழியாகக் கிளைத்துக்கொண்டே செல்லும் உறவுமுறையை உணர்த்துகிறது. விளையாடுவோர் 'அந்தக் கையில் நின்று ஆடு' என்னும்போது 'அந்தப் பக்கம்' என்று பொருள்படுவதைக் காணலாம். நம் உடலில் உள்ள உறுப்புக்கூட ஒரு 'பக்க-உறுப்பு'தானே! இவற்றையெல்லாம் எண்ணிப் பார்க்கையில் 'கை' என்னும் சொல் **ஒருபக்க இருப்பை** உணர்த்துவது தெளிவாகும்.

எனவே 'கைக்கிளை' என்பது ஒருபக்க உறவு. இதனை இலக்கண உரையாசிரியர்கள் ஒருதலைக் காமம் எனக் குறிப்பிடுகின்றனர். 
* கைக்கிளை (திணை)
* கைக்கிளை (சிற்றிலக்கியம்)
* கைக்கிளை (பாடல்)

பகுப்பு:பக்கவழி நெறிப்படுத்தல்
மொரிசியசு சர்வதேச தமிழ் புலம்பெயர் ஒருமைப்பாடு மாநாடு

**மொரிசியசு சர்வதேச தமிழ் புலம்பெயர் ஒருமைப்பாடு மாநாடு** என்பது நவமர் 8 - 10 2013 ஆம் ஆண்டு மொரிசியசில் நடந்த ஒரு மனித உரிமைகள் மாநாடு ஆகும்.  இந்த மாநாடு ஈழத் தமிழர்களுக்கு எதிராக நடத்தப்பட்ட பாரிய மனித உரிமை மீறல்கள், இனப்படுகொலையைக் கண்டித்து ஒழுங்குசெய்யப்பட்டது.  ஈழத் தமிழர்களினது அடிப்படை மனித உரிமைகள், தன்னாடி உரிமையை நிலைநாட்ட வேண்டியும், அனைத்துலக சுயாதீன விசாரணை வேண்டியும் தீர்மானங்கள் நிறைவேற்றப்பட்டன.

இந்த மாநாட்டினை மொரிசியசு தமிழ் கோயில் கூட்டமைப்பு மற்றும் அனைத்துலக ஈழத்தமிழர் மக்கள் அவை ஆகியன இணைந்து நடத்தின.  

## மேற்கோள்கள்


## வெளி இணைப்புகள்
* Three day conference “International Tamil Diaspora Solidarity Conference” in Mauritius successfully concluded on November 10th 2013 - 

பகுப்பு:மொரிசியசில் தமிழ் மாநாடுகள்
பகுப்பு:2013 தமிழ் மாநாடுகள்
பகுப்பு:தமிழர் உரிமைகள் மாநாடுகள்
பண்டைக்கால ஒலிம்பிக் விளையாட்டுகள்

**பண்டைக்கால ஒலிம்பிக் விளையாட்டுக்கள்** (*Ancient Olympic Games*) பண்டையக் கிரேக்கத்தில் நகர அரசுகளுக்கிடையேயான தொடர்ச்சியான  தட கள விளையாட்டு வீரர்களுக்கான போட்டிகளைக் குறிக்கின்றன. இவை **ஒலிம்பிக் விளையாட்டுப் போட்டிகள்** (; *Olympiakoi Agones*) என அழைக்கப்பட்டு வந்தன; கிரேக்கத் தொன்மவியலை அடிப்படையாகக் கொண்ட இந்தப் போட்டிகள் கிரேக்கக் கடவுள் சூசுவின் நினைவாக நடைபெற்றன. தற்காலத்தில் மீளமைவு செய்யப்பட்டிருக்கும்  ஒலிம்பிக் விளையாட்டுக்களுக்கு இவையே முதன்மை கருத்துருக்களாக அமைந்தன. பண்டைய ஒலிம்பிக் விளையாட்டுக்கள்  கிரேக்கத்தின் ஒலிம்பியாவில் கி.மு 776 இல் துவங்கின. தொடர்ந்து உரோமை ஆட்சியிலும் இவை கொண்டாடப்பட்டு வந்தன. கி.பி 393இல் உரோமையரசர் தியோடோசியசு  ஆட்சிக்காலத்தில்  கிறித்தவத்தை அரச மதமாக்க மேற்கொள்ளப்பட்ட  நடவடிக்கைகளில் ஒன்றாக இவை நிறுத்தப்பட்டன.
போட்டிகளுக்கான பரிசுப் பொருட்களாக  சைத்தூன் வளையங்கள், பனைக்கிளைகள்  மற்றும் கம்பளி நாடாக்கள் வழங்கப்பட்டன.இந்தப் போட்டிகள் நான்காண்டுகளுக்கு ஒருமுறை நடைபெற்றதால் *ஒலிம்பியாட்* என்றழைக்கப்பட்ட இத்தொகுதி வரலாற்று நேரக்கோடுகளில் நான்காண்டு காலத்திற்கான ஓர் கால அளவையாக மாறியது.

விளையாட்டுப் போட்டிகள் நடக்கும் காலத்தில் *ஒலிம்பிக் அமைதி உடன்பாடு* ஏற்படுத்தப்பட்டது; இதனால் விளையாட்டு வீரர்கள் தங்கள் நாடுகளிலிருந்து பாதுகாப்பாக பயணிக்க முடிந்தது. தங்கள் எதிரிகளை விட சிறந்தவர்களாகக் காட்டிட  நகர அரசுகள் இதன கருவியாகப் பயன்படுத்தினர். இதனால் ஆளும் கட்சிக்கும் எதிர்கட்சிகளுக்கும் இடையே இக்காலத்தில் கூட்டணி ஏற்பட்டன. மதகுருக்கள் வெற்றிக்காக பலி கொடுத்தனர். நிலநடுக்கடல் மண்டலத்தில் எல்லீனிய  பண்பாட்டை பரப்பிட இக்கால ஒலிம்பிக்சு உதவியது. இங்கு கூடிய பார்வையாளர்களிடம் தங்கள் திறனை வெளிக்காட்டிட சிற்பிகளும் கவிஞர்களும் கூடியதால் கலைத்திறன் மிக்க போட்டிகளுக்கும் வழிவகுத்தது.  ஒலிம்பியாவிலுள்ள சூசுவின் சிலை  பண்டைய உலக அதிசயங்களில் ஒன்றாக விளங்கியது.

பண்டைய ஒலிம்பிக்கில் தற்போதைய ஒலிம்பிக்கை விடக் குறைவான நிகழ்வுகளே இடம்பெற்றிருந்தன. கிரேக்கத்தில் பிறந்த ஆண்மக்களே போட்டிகளில் பங்கேற்க அனுமதிக்கப்பட்டனர். இருப்பினும் இரத ஓட்டப்போட்டியில் *பிலிசிட்டீக்* என்ற பெண்மணி வென்றதாகக் குறிப்பிடப்படுகிறது.  நுழைவு விதிமுறைகளின்படியான நகர அரசுகள் மற்றும் மக்கெடோனியாவின் அனைத்து கிரேக்கரும் பங்கேற்க அனுமதிக்கப்பட்டனர். மக்கெடோனியாவின் முதலாம் அலெக்சாண்டர் தாம் கிரேக்க வம்சாவளியைச் சேர்ந்தவர் என்று நிரூபித்த பின்னரே பங்கேற்க அனுமதிக்கப்பட்டதாக அறியப்படுகிறது. பண்டைய ஒலிம்பிக் போட்டிகள், தற்கால ஒலிம்பிக்கைப் போலன்றி, எப்போதுமே ஒலிம்பியாவில்தான் நடத்தப்பட்டது.

## மேற்சான்றுகள்

## வெளி இணைப்புகள்

* பண்டை ஒலிம்பிக் விளையாட்டுக்கள் மெய்நிகர் அருங்காட்சியகம் (பதிகை தேவை) 
* Ancient Olympics  (பொதுவான மற்றும் விவரமான தகவல்கள்)
* The Ancient Olympics (ஓர் சிறப்பு காட்சிப்பொருள்)
* பண்டை ஒலிம்பிக்சின் உண்மையான கதை 
* ஒலிம்பிக்கின் துவக்கம்
* கி.மு 776 முதலான ஒலிம்பிக் இயக்கம்
* மாசீடோனிய ஒலிம்பிக் வெற்றியாளர்களின் பட்டியல் (கிரேக்கத்தில்) 
* Webquest பண்டைக்கால மற்றும் தற்கால ஒலிம்பிக் விளையாட்டுப் போட்டிகள் 

பகுப்பு:ஒலிம்பிக் விளையாட்டுகள்
இரவில் மலரும் கள்ளி

[thumb|'''[பிரம்மக் கமலம்**]]
**இரவில் மலரும் கள்ளி*' (*Night-blooming cereus*) என்பது [[கள்ளி]] வகை [[இனம் (உயிரியல்)|இனத்துச்]] செடியிலிருந்து இரவில் பூக்கும் மலர் ஆகும். எப்போதும் இம்மலர் இரவு நேரங்களில் தான் மலரும் தன்மை கொண்டது. இம்மலரின் வாழ்வு ஒரே நாள் மட்டுமே., இது ஓர் ஆண்டில் ஒரே தடவை மட்டும் இரவில் பூத்து ஒரே நாளில் வாடிப்போகும் தன்மை கொண்டது. இம்மலரை *இரவின் இளவரசன்* என்றும் *இரவின் இளவரசி* என்றும் அழைக்கிறார்கள்.

== வகைகள் மற்றும் இனங்கள் ==
[[படிமம்:Melocactus matanzanus.jpg|thumb|right|மாலொஹாக்டொஸ் வகை (Melocactus matanzanus)]]
இதன் துணைக்குடும்பமாக [[காக்டோரியா வகை]] (Cactoideae) மலர் அறியப்படுகிறது.

* *எபிபிலம்* (பொதுவாக *பிரம்மக் கமலம்*)
* *கைலோசெரஸ்'' (டிராகன் பழம்)

## தோற்றம்
இம்மலர்கள் பொதுவாக வெள்ளை கலந்த மஞ்சள் நிறத்தில் காணப்படுகிறது. இரவு நேரங்களில் பூப்பதால் காலை நேரத்தில் பார்க்கும்போது வாடிவதங்கி விடுகிறது. இம்மலர் பூக்கும் தாவரமானது பண்ணை வீடுகளில் குளிர்ந்த பகுதியில் வளரும் தன்மை கொண்டது.

## வளர்ப்பும், பயன்பாடும்
thumb|right| ஒரு மலரின் தோற்றம் (Selenicereus grandiflorus)
இதன் பழத்திற்காகவும் நடவு செய்யப்படுகிறது. இந்த இனத்தில் அன்டட்தொஸ் (Undatus) என்ற கள்ளி வகையானது அதிகமாக பழங்களைத் தரவல்லது.
thumb|right|ஒருவகைப் பூ

## கலாச்சாரம்
* 18ம் நூற்றாண்டில் டாக்டர் ராபர்ட் ஜான் தோர்ன்டன் (Dr. Robert John Thornton) என்பவர் இந்தமலரை (புளோரா கோயில்) என்று குறிப்பிடுகிறார்.
* ஹவாய் தீவுகளில் இந்தவகையான பூக்கள் எரிமலைக் குழம்புகளில் பூக்கும் என்று அறியப்படுகிறது.

## மேலும் பார்க்க
* பூக்கள்
* தாவரங்கள்

## மேற்கோள்

## வெளி இணைப்புகள்
* Night Blooming Cereus Bud to Bloom documentation over 33 day period
* Succulent Plants

பகுப்பு:இரவில் மலரும் பூக்கள்
பகுப்பு:பூக்கும் தாவரங்கள்
பதினொன்றாம் கிரகோரி (திருத்தந்தை)

**திருத்தந்தை பதினொன்றாம் கிரகோரி** (; c. 1329 – 27 மார்ச் 1378) என்பவர் கத்தோலிக்க திருச்சபையின் திருத்தந்தையாக 30 டிசம்பர் 1370 முதல் 1378இல் தனது இறப்புவரை இருந்தவர் ஆவார். இவர் அவிஞ்ஞோனிலிருந்து ஆட்சி செய்த ஏழாவதும் கடைசித் திருத்தந்தையும் ஆவார்.

இவரின் இயற்பெயர் *பியேர் ரோஜர் தெ பியுஃபோர்ட்* ஆகும். சுமார் 1330இல் பிரான்சுப்பேரரசின் மமுத் என்னும் இடத்தில் பிறந்தார். இவர் திருத்தந்தை ஆறாம் கிளமெண்டின் உடன் பிறந்தவரின் மகன். திருத்தந்தை ஐந்தாம் அர்பனுக்குப் பின்னர் 1370இல் நடந்த தேர்தலில் திருத்தந்தையாக தேர்வானார்.

## திருத்தந்தையாக
ஜான் விக்லிஃபின் படிப்பினைகளை இவர் 1374இலும் 1377இலும் இருமுறை அதிகாரப்பூர்வமாக கண்டித்தார். 17 ஜனவரி 1377 அன்று இவர் உரோமைக்கு திருப்பீடத்தை மீண்டும் கொண்டுவந்தார். இது சியன்னா கத்ரீனின் கடுமைடான செற்களால் தூண்டப்பட்டது என்பர். இது இவருக்கு முன்பு திருத்தந்தையாக இருந்த ஐந்தாம் அர்பனால் முயலப்பட்டு பிராரன்சு அரசுடனான மோதலால் கைவிடப்பட்டது.

## இறப்பு
இவர் உரோமைக்கு வரும் வழியில் 27 மார்ச் 1378 அன்று இறந்தார். அடுத்தநாள் புனித மரிய நூவா கோவிலில் இவர் புதைக்கப்பட்டார். உரோமையர்கள், ஒரு உரோமையரையே திருத்தந்தையாக தேர்வுசெய்ய கிளர்ச்சி செய்தனர். இதனால் 1378இல் நாபொலியினரான பார்தலோமியோ பிரிக்னானோ திருத்தந்தை ஆறாம் அர்பன் என தேர்வு செய்யப்பட்டார். ஆயினும் தேர்வானப்புதியவர் பலவற்றை மாற்ற முயன்றதாலும், கடுங்கோபக்காரராக இருந்ததாலும், கர்தினால்கள் அங்கனி என்னும் இடத்தில் ஒன்று கூடி அதே ஆண்டு செப்டம்பர் 20 அன்று ஏழாம் கிளமெண்டை தேர்வு செய்தனர். இது "மேற்கு சமயப்பிளவுக்கு" காரணியாயிற்று.

## மேற்கோள்கள்

பகுப்பு:1329 பிறப்புகள்
பகுப்பு:1378 இறப்புகள்
பகுப்பு:அவிஞ்ஞோன் திருத்தந்தை ஆட்சிக்காலம்
பகுப்பு:பிரெஞ்சு திருத்தந்தையர்கள்
குலாபி கேங்

**குலாபி கேங் ** (*Gulabi gang*) ஒரு இந்தியப் பெண்கள் குழு. இக்குழு இந்தியாவின் உத்திரப் பிரதேச மாநிலத்தைச் சேர்ந்த புண்தில்கண்ட் பகுதியில் உருவானது. தொடர்ந்து வட இந்தியா முழுவதும் இக்குழு செயல்பட்டு வருகிறது. அந்தந்தப் பகுதிகளில் நடைபெறும் சமுதாய, அதிகார அநீதிகளைத் தட்டிக் கேட்கும் பணியை மேற்கொண்டுள்ளது. இதன் உறுப்பினர்கள் அனைவரும் பெண்கள். இவர்கள் ரோஜா நிறச் சேலை அணிந்து கையில் ஒரு நீண்ட கழியுடன்  பணியில் ஈடுபடுகின்றனர்.

## வரலாறு
2006 இல் குலாபி கேங் குழுவினைத் தொடங்கியவர் சம்பத் பால் தேவி. இவர் அரசு சுகாதார பணியாளாராக வேலை பார்த்தவர். சிறுவயதிலேயே திருமணமான இவருக்கு ஏற்பட்ட குடும்ப வன்முறைத் துன்பங்களால் ஒரு காலகட்டத்தில் அவற்றுக்கு எதிராக செயற்படத் தொடங்கினார். தன்னைப் போன்றே குடும்ப வன்முறையால் பாதிக்கப்படும் பெண்களுக்கு ஆதரவாகச் செயல்படுவதற்காக இக்குழுவினைத் தொடங்கினார்.

## செயற்பாடுகள்
காசுக்காகாக மனைவியைத் துன்புறுத்தும் குடிகாரக் கணவன், வரதட்சணை கேட்டு துன்புறுத்தும் கணவன், மணமுடிக்காமல் நழுவும் காதலர்கள் போன்ற குடும்பச் சிக்கல்களில் தலையிட்டு தீர்த்து வைக்கிறார்கள்.

அரசு சான்றிதழ்களுக்கு கையூட்டுக் கேட்கும் அதிகாரிகள், அறிவிக்கப்பட்ட அரசு நிவாரண உதவி கிடைப்பதற்கு உள்ள தடைகள், மனுக் கொடுத்தும் நடவடிக்கை எடுக்க முன்வராத காவல்துறை மீதான புகார்கள் போன்ற சிக்கல்களை குலாபி கேங் பெண்களிடம் முன்வைத்தால் உடனடியாக நியாயம் கிடைக்க வேண்டி போராட்டங்களில் ஈடுபடுகிறார்கள்.

சிக்கல்களைப் பொறுத்து, சுமார் ஐந்து முதல் ஐந்நூறு எண்ணிக்கையிலான பெண்கள் ரோஸ் நிறச் சேலைகள் அணிந்து நீண்ட கம்புகளுடன் செல்கிறார்கள். மனைவியை கொடுமைப்படுத்தும் கணவர்களை  மிரட்டியும் அடித்தும் பணியச் செய்வார்கள். 2008 இல் பாந்தா மாவட்டத்தில் கையூட்டு வாங்கிக் கொண்டு மின்சாரத்தைத் தடை செய்த மின் அலுவலர்களை அவர்களின் அலுவலகத்தைத் தாக்கி மீண்டும் மின்சாரத்தை வழங்கச் செய்தனர்.

’குழந்தைத் திருமணங்களைத் தடுத்தல்’, ’வரதட்சணை வாங்குவதை எதிர்த்தல்’, ’பெண் கல்விக்கு ஆதரவு’ போன்ற செயல்களில் இக் குழு முனைப்பாக செயல்படுகிறது. 2008 ஆண்டில் இக்குழுவின் உறுப்பினர் எண்ணிக்கை 20,000 ஆகும். மேலும் இதன் கிளை ஒன்று பிரான்சின் பாரிஸ் நகரிலும் உள்ளது.

## திரைப்படங்கள்
குலாபி கேங்கைப் பற்றிய *பிங்க் சாரீஸ்* திரைப்படம்2010-ஆம் ஆண்டிலும், ஆவணப்படம் ’குலாபி கேங்’ 2012-ஆம் ஆண்டிலும் வெளியானது.

மாதுரி தீட்சித் மற்றும் ஜூஹி சாவ்லா நடிப்பில் வெளியான ’குலாப் கேங்’ திரைப்படம் இக்குழுவின் தலைவர் சம்பத் பாலின் வாழ்க்கையை மையமாகக் கொண்டது என்று முதலில் சொல்லப்பட்டாலும் அதன் இயக்குனரால் அக்கருத்து மறுக்கப்பட்டது.

## மேற்கோள்கள்

## ஆதார நூல்கள்
* 
* 

## வெளி இணைப்புகள்
* Gulabi Gang website

பகுப்பு:இந்திய சமூக வரலாறு
பகுப்பு:பாந்தா மாவட்டம்
பகுப்பு:இந்திய அமைப்புகள்
எதிர்-திருத்தந்தை

**எதிர்-திருத்தந்தை** () என்போர் சட்டபூர்வமாக தேர்வு செய்யப்பட்ட திருத்தந்தைக்கு எதிராக தம்மைத்தாமே திருத்தந்தையாக அறிவித்தும் அப்பதவியில் இருப்போரிடமிருந்து அதை பறிக்க முயன்று குறிக்கத்தக்க பொருளாதார வெற்றியடைந்தவர்களைக்குறிக்கும். இச்சொல்லானது கத்தோலிக்க உரோமைத் தலைமைக்குருவின் பதவிக்கு போட்டியிடுபவரை மட்டுமே குறிக்க பயன்படுத்தப்படுகின்றது. அலெக்சாந்திரியாவின் காப்டிக் மரபுவழித்திருச்சபையின் தலைவர் (Pope of the Coptic Orthodox Church of Alexandria) திருத்தந்தை என்னும் சொல்லாலே அழைக்கப்பட்டாலும் அவர் உரோமைத் தலைமைக்குருவின் பதவியினை தாம் வகிப்பதாக உரிமை கொன்டாடாததால் அவரை இப்பட்டியலில் சேர்ப்பதில்லை.

பெருவாரியான நேரங்களில் இத்தகைய எதிர்-திருத்தந்தையர்கள் கர்தினால் குழுக்களிடம் ஏற்பட்ட பிளவாலோ அரச வற்புருத்துதலாலோ தேர்வுசெய்யப்பட்டாலும், மேற்கு சமயப்பிளவின் போது ஒரே தேர்தல் அவை திருத்தந்தையை தேர்வு செய்து பின்னர் அவரை வெறுத்து மற்றுமொருவரை தேர்வு செய்துள்ளனர். திருத்தந்தை இருக்கும்போது மற்றுமொருவரை தேர்வு செய்ததால் அவர் எதிர்-திருத்தந்தை என கருதப்படுகின்றார். பின்னாட்களில் திருத்தந்தை இரண்டாம் பயஸ், ஒருவர் திருத்தந்தையாக தேர்வான பின்பு அவரின் தேர்தலைக்குறித்து யாரும் மேல்முறையீடு செய்ய முடியாது என சட்டமியற்றினார். இதனால் இச்சிக்கல் இனிவரும் காலத்தில் எழாத வண்ணம் தடுக்கப்பட்டது.

கத்தோலிக்க திருச்சபையின் திருத்தந்தை வரலாற்று நூலில் திருத்தந்தை எட்டாம் லியோவின் (963–965) வரலாற்றுக்குறிப்பில் 11ஆம் நூற்றாண்டில் நிலவியக்குழப்பத்தால் இறையியல் மற்றும் திருச்சபைச் சட்டத் தொகுப்பினை மட்டும் வைத்து யார் உண்மையான புனித பேதுருவின் வழித்தோன்றல் என்பதை கணிக்க இயலாது என்றும் ஆயினும் திருத்தந்தை பணிப்பொருப்பு காலியாக இருந்ததில்லை என்பதை மட்டும் உறுதியுடன் கூறலாம் என்றும் குறிக்கின்றது.

நவீன காலத்தில் திருச்சபையில் செய்யப்பட்ட மாற்றங்களிளை ஏற்காதோர், குறிப்பாக இரண்டாம் வத்திக்கான் பொதுச்சங்கத்தால் ஏற்பட்ட மாற்றத்தை விரும்பாதோர் காலியான அறியணையின் காலத்தில் இருப்பதாகவோ அல்லது தம்மைதாமே திருத்தந்தையாக்கிக்கொண்டுள்ளனர். இவர்களும் எதிர்-திருத்தந்தை என அழைக்கப்படலாம்.

## மேற்கோள்கள்


*
பகுப்பு:கிறித்தவப் பதங்கள்
பகுப்பு:திருச்சபைப் பட்டங்கள்
நீட் போர் ஸ்பீட்

**நீட் போர் ஸ்பீட்** 2014ம் ஆண்டு வெளியான அமெரிக்க நாட்டு அதிரடித் திரைப்படம் ஆகும். இந்தத் திரைப்படத்தை ஜான் கடின்ஸ் இயக்க, ஆரோன் பவுல், டோமினிக் கூப்பர், Kid Cudi, இமோகேன் பூட்ஸ், ரமோன் ரோட்ரிக்ஸ், ராமி மலேக், மைக்கேல் கீட்டன்  மற்றும் டகோட்டா ஜோன்சன் நடித்துள்ளனர். இந்தத் திரைப்படத்தை வால்ட் டிஸ்னி ஸ்டுடியோவில் மோஷன் பிக்சர்ஸ் வினியோகம் செய்கிறது.

## நடிகர்கள்
* ஆரோன் பவுல்
* டோமினிக் கூப்பர்
* ராமி மலேக் 
* இமோகேன் பூட்ஸ்
* ரமோன் ரோட்ரிக்ஸ்
* மைக்கேல் கீட்டன்
* டகோட்டா ஜோன்சன்

## முன்னோட்டகாட்சி
இத்திரைப்படத்தின் முன்னோட்டகாட்சி செப்டம்பர் 25ம் திகதி 2013ம் ஆண்டு வெளியானது.

## வெளியீடு
இந்தத் திரைப்படம் மார்ச் 14ம் திகதி 2014ம் ஆண்டு வெளியானது.

## வெளி இணைப்புகள்
* 
* 
* 
* 

பகுப்பு:ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:2014 ஆங்கிலத் திரைப்படங்கள்
பகுப்பு:அமெரிக்க முப்பரிமாணத் திரைப்படங்கள்
பகுப்பு:பழிவாங்குதல் குறித்தான திரைப்படங்கள்
பகுப்பு:2014 முப்பரிமாணத் திரைப்படங்கள்
இளையோர் ஒலிம்பிக் விளையாட்டுகள்

thumbnail|இளையோர் ஒலிம்பிக் விளையாட்டுக்களின் சின்னம்
**இளையோர் ஒலிம்பிக் விளையாட்டுக்கள்** (*Youth Olympic Games*, **YOG**) பன்னாட்டு ஒலிம்பிக் குழுவால் 14 முதல் 18 அகவைக்குள்ளான இளம் விளையாட்டு வீரர்களுக்காக ஒழுங்கமைக்கப்படும்  பன்னாட்டு பல்துறை விளையாட்டுப் போட்டிகள் ஆகும். இது தற்கால ஒலிம்பிக் விளையாட்டுக்களைப் போலவே நான்காண்டுகளுக்கு ஒருமுறை இடைவெளியுடனான கோடைக்கால மற்றும் குளிர்காலப் போட்டிகளாக நடத்தபடுகின்றன.  இத்தகைய முதல் கோடைக்கால ஒலிம்பிக் போட்டிகள்  2010ஆம் ஆண்டில்  சிங்கப்பூரில் ஆகத்து 14 முதல் 26 வரை நடைபெற்றது; அதேபோல இளையோர் குளிர்கால ஒலிம்பிக் போட்டிகள் 2012ஆம் ஆண்டில் ஆசுதிரியாவின் இன்சுபுரூக் நகரில்  சனவரி 13 முதல் 22 வரை நடைபெற்றது. இத்தகைய ஓர் கருத்துருவாக்கத்தை  1998இல் ஆசுதிரியாவின் யோகன் ரோசன்சோவ் அறிமுகப்படுத்தினார். இதனை ஒலிம்பிக் விளையாட்டுக்களின் இளையோர் பதிப்பாக 2007ஆம் ஆண்டு சூலை 6 அன்று குவாத்தமாலா நகரில்  கூடிய 119வது அமர்வில் பன்னாட்டு ஒலிம்பிக் குழுவின் உறுப்பினர்கள்  ஏற்றுக்கொண்டனர். இந்தப் போட்டிகளை நடத்தும் செலவை *ப.ஒ.கு*வும் ஏற்று நடத்தும் நகரமும் பகிர்ந்து கொள்ளும்; விளையாட்டு வீரர்களின் பயணச் செலவுகளை *ப.ஒ.கு* முழுமையாக ஏற்றுக் கொள்ளும்.

## மேற்சான்றுகள்

## வெளி இணைப்புகள்
* இளையோர் ஒலிம்பிக் விளையாட்டுக்கள் – அலுவல்முறை வலைத்தளம்
* சிங்கப்பூர் 2010 – அலுவல்முறை வலைத்தளம்
* இன்சுபுரூக் 2012 – அலுவல்முறை வலைத்தளம்
* நாஞ்சிங் 2014 – அலுவல்முறை வலைத்தளம்
ஏழாம் இன்னசெண்ட் (திருத்தந்தை)

**திருத்தந்தை ஏழாம் இன்னசெண்ட்** (; 1339 – 6 நவம்பர் 1406), என்பவர் கத்தோலிக்க திருச்சபையின் திருத்தந்தையாக 17 அக்டோபர் 1404 முதல் 1406இல் தனது இறப்புவரை இருந்தவர் ஆவார். இவரின் இயற்பெயர் கொசிமோ தெ மிகிலியோராதி ஆகும் மேற்கு சமயப்பிளவின்போது (1378–1417) இவர் திருத்தந்தையாக இருந்தார். இவருக்கு எதிராக எதிர்-திருத்தந்தை பதின்மூன்றாம் பெனடிக்ட், அவிஞ்ஞோனில் ஆட்சி செய்தார்.

திருத்தந்தை ஒன்பதாம் போனிஃபாஸ் இவரை 1389இல் இவரை கர்தினால்-குருவாக உயர்த்தினார். ஒன்பதாம் போனிஃபாஸின் இறப்புக்குப்பின்பு உரோமையில் இருந்த எதிர்-திருத்தந்தை பதின்மூன்றாம் பெனடிக்டினின் தூதுவர்களிடம் கர்தினால்கள் பெனடிக்டிக்ட் பதவி விலகினால் தாங்கள் திருத்தந்தை தேர்தலை தள்ளிப்போட விருப்பம் தெரிவித்தனர். இதை அவர்கள் ஏற்காததால் அவர்கள் ஏழாம் இன்னசெண்டை தேர்வு செய்தனர்.

இவர் உரோமையில் 6 நவம்பர் 1406 அன்று இறந்தார். இவருக்குப்பின்பு திருத்தந்தை பன்னிரண்டாம் கிரகோரி திருத்தந்தையானார்.

## மேற்கோள்கள்

பகுப்பு:இத்தாலிய திருத்தந்தையர்கள்
பகுப்பு:மேற்கு சமயப்பிளவு
பகுப்பு:1336 பிறப்புகள்
பகுப்பு:1406 இறப்புகள்
பகுப்பு:1339 பிறப்புகள்
நபம் துக்கி

**நபம் துக்கி** (பி. ஜூலை 7, 1964) அருணாசலப் பிரதேசத்தின் 8ஆம் முதலமைச்சர் ஆவார். நிஷி மக்களை சேர்ந்தவர், இந்திய தேசிய காங்கிரஸ் கட்சியில் உறுப்பினராக இருக்கிறார். அருணாச்சலப் பிரதேசத்தின் முதலமைச்சராக நவம்பர் 1, 2011 முதல் ஜனவரி 26, 2016 வரை பதவி வகித்தவர்.

ஜனவரி 2016 இல் இவரது அமைச்சரவையில் பதவிவகித்த கலிகோ புல், காங்கிரஸ் கட்சியின் 21 சட்டமன்ற உறுப்பினர்களின் ஆதரவோடு இவருக்கு எதிரானார். இதனால் அருணாச்சலப் பிரதேச அரசியலில் சிக்கல் ஏற்பட்டது. இவரது ஆட்சி கலைக்கப்பட்டு குடியரசுத்தலைவர் ஆட்சி அறிவிக்கப்பட்டது.
## வாழ்க்கைக் குறிப்பு
அருணாசலப் பிரதேசம், பபும் பரே மாவட்டம், சகலி உட்கோட்டத்தைச் சேர்ந்த ஓம்புலி கிராமத்தில் ஜூலை 7, 1964 இல் நபம் துக்கி பிறந்தார். இவருக்கு ஐந்து மகள்களும் இரு மகன்களும் உண்டு.

1995 இல் சகலி சட்டமன்றத் தொகுதி உறுப்பினராகத் தேர்ந்தெடுக்கப்பட்டு, கேகோங் அபாங்கின் அமைச்சரவையில் துணை வேளாண் அமைச்சராகப் பொறுப்பு வகித்தார். 1998 இல் போக்குவரத்து மற்றும் உள்நாட்டு விமானப்போக்குவரத்து அமைச்சராக இருந்தார். 1999 இல் மீண்டும் அதே தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார். முகுத் மித்தி அமைச்சரவையில் சுற்றுச்சூழல் மற்றும் வனத்துறை ஆய அமைச்சராகப் பொறுப்பேற்றார். 2004, 2009 ஆண்டுகளில் நடந்த அருணாச்சலப் பிரதேச சட்டமன்றத் தேர்தல்களில் மீண்டும் சட்டமன்ற உறுப்பினராகத் தேர்ந்தெடுக்கப்பட்டு கேகோங் அபாங்க் மற்றும் தோர்ச்யீ காண்டு அமைச்சரவைகளில் அமைச்சராக பதவிவகித்தார். ஜார்பம் காம்லினுக்கு அடுத்தபடியாக,  அருணாச்சலப் பிரதேச முதலமைச்சராக நவம்பர் 1, 2011 முதல் ஜனவரி 2016 வரை பதவியிலிருந்தார்..

## மேற்கோள்கள்

பகுப்பு:1964 பிறப்புகள்
பகுப்பு:வாழும் மக்கள்
பகுப்பு:அருணாச்சலப் பிரதேச அரசியல்வாதிகள்
பகுப்பு:அருணாச்சலப் பிரதேச முதலமைச்சர்கள்
இந்தியாவின் பெண் முதலமைச்சர்களின் பட்டியல்

1963 முதல் இந்தியாவில் 16 பெண் முதலமைச்சர்கள் உள்ளனர், அவர்களில் பெரும்பாலோர் இந்திய தேசிய காங்கிரஸ் கட்சியைச் சேர்ந்தவர்கள். முதலைமைச்சராக பதவியேற்ற முதல் பெண் இந்திய தேசிய காங்கிரஸ் கட்சியைச் சேர்ந்த சுசேதா கிருபளானி ஆவார், அவர் அக்டோபர் 2, 1963 அன்று உத்தரபிரதேச முதலைமைச்சராக பதவியேற்றார். இந்திய தேசிய காங்கிரஸில் இருந்து டெல்லியின் தேசிய தலைநகர் பிராந்தியத்தின் முதலைமைச்சராக பணியாற்றிய சீலா தீக்‌சித், பதினைந்து ஆண்டுகளுக்கும் மேலாக பதவியில் இருந்தார். அஇஅதிமுகவில் இருந்து தமிழ்நாடு முதலைமைச்சராக பணியாற்றிய செல்வி ஜெ. ஜெயலலிதா, இரண்டாவது மிக நீண்ட பதவிக்காலம், அவர் 2016இல் இறக்கும் வரை பதவியில் இருந்தார் மற்றும் பதவியில் இறந்த முதல் பெண் முதலைமைச்சரானார், அதே மாநில மற்றும் கட்சியைச் சேர்ந்த வி. என். ஜானகி இராமச்சந்திரன் மிகக் குறுகிய காலம் (23 நாட்கள் மட்டுமே) பதவியில் இருந்தார். இந்தியாவிலுள்ள 28 மாநிலங்கள் மற்றும் 8 யூனியன் பிரதேசங்களில், 12 மாநிலங்கள் மற்றும் 1 யூனியன் பிரதேசங்களில் மட்டுமே பெண் முதலமைச்சர்கள் இருந்தனர். மேற்கு வங்காளத்தைச் சேர்ந்த மம்தா பானர்ஜி இந்தியாவில் தற்போதுள்ள ஒரே பெண் முதலமைச்சர் ஆவார்.

## காலவரிசை பட்டியல்
;குறியீடு
*  தற்போதைய முதலமைச்சர்
*  ராஜினாமா செய்தார்
*  படுகொலை செய்யப்பட்டார் அல்லது பதவியில் இறந்தார்
* நம்பிக்கையில்லா தீர்மானத்தைத் தொடர்ந்து  ராஜினாமா செய்தார்

## இவற்றையும் காண்க
* இந்திய முதலமைச்சர்களின் பட்டியல்
* இந்தியப் பெண் ஆளுநர்களின் பட்டியல்

## குறிப்புகள்

## மேற்கோள்கள்

பகுப்பு:இந்திய அரசு
பகுப்பு:இந்திய மாநிலங்களும் பிரதேசங்களும்
பகுப்பு:பெண் அரசியல்வாதிகள்
பகுப்பு:இந்தியப் பெண் முதலமைச்சர்கள்
நிதோ தானியா கொலை

**நிதோ தானியா** அல்லது **நிதோ தானியம்**, அருணாசலப் பிரதேசத்தின் சட்டமன்ற உறுப்பினர் நிதோ பவித்திராவின் மகன், ஜலந்தரில் லவ்லி புரொஃபெசனல் பல்கலைக்கழகத்தில் படித்துக்கொண்டிருந்தார். 2014இல் ஜனவரி 29 அன்று, தில்லியின் லாஜ்பாட் நகர் பகுதியில், நிதோ தானியா மூன்று கடைக்காரர்களால் அடித்து கொலை செய்யப்பட்டார். தில்லி காவல்துறை இந்த மூன்று நபர்களை கைது செய்தது. 

இந்நிலையில், தில்லியில் வடகிழக்கு இந்தியர்கள் இனவெறியை பொறுத்துக்கொண்டு இருக்கின்றனர் என்று கண்டனம் காட்டியுள்ளனர். குற்றவாளிகள் மீது நடவடிக்கை எடுக்க தாமதித்ததாகவும் தில்லி காவல்துறை குற்றஞ்சாட்டப்பட்டது.

## மேற்கோள்கள்

பகுப்பு:இந்தியாவில் படுகொலைகள்
பகுப்பு:2014 இறப்புகள்
ககவுசு மொழி

**ககவுசு மொழி** (gagauz dili, gagauzça) துருக்கிய மொழிகளில் ஒன்று. மல்டோவாவின் தெற்கு பகுதியில் ககவுசு தன்னாட்சி மண்டலத்தில் ஆட்சி மொழியாகும். இப்பகுதியை தவிர, உக்ரைன், துருக்கி, ரசியா ஆகிய நாடுகளில் ககவுசு மக்கள் வசிக்கும் இடங்களிலும் பேசப்படுகிறது. துருக்கி மொழிக் குடும்பத்தின் ஒகுஸ் பிரிவில் சேர்ந்த மொழிகளில் ககவுசு ஒன்று. துருக்கிய மொழி, அசர்பைஜான் மொழி, கிரிமிய தத்தார் மொழி, துருக்குமேனிய மொழி ஆகிய மொழிகளுக்கும் ககவுசு மொழிக்கும் ஒற்றுமை உள்ளது. 

சோவியத் ஒன்றியத்தின் ஆட்சியின் பொழுது சிரிலிக் எழுத்துமுறையால் எழுதப்பட்டது, ஆனால் தற்போது இலத்தீன் எழுத்துமுறையின் ஒரு வகையுடன் எழுதப்படுகிறது.

## உசாத்துணை
* Gagauz

பகுப்பு:துருக்கிய மொழிகள்
அவிஞ்ஞோன் திருத்தந்தை ஆட்சிக்காலம்

**அவிஞ்ஞோன் திருத்தந்தை ஆட்சிக்காலம்** என்பது 1309 முதல் 1378 வரையான காலத்தின் கத்தோலிக்க திருச்சபையின் ஏழு திருத்தந்தையர்கள் உரோமை நகரில் தங்கி ஆட்சிசெய்யும் வழக்கத்திற்கு மாறாக பிரான்சு நாட்டின் அவிஞ்ஞோன் நகரில் தங்கி ஆட்சி செய்த காலத்தைக்குறிக்கும். இது திருத்தந்தையின் ஆட்சிக்கும் பிரான்சு அரசுக்கும் இடையே ஏற்பட்ட மோதலால் நிகழ்ந்தது.

பிரான்சின் நான்காம் பிலிப்பு மன்னருக்கும் திருத்தந்தை எட்டாம் போனிஃபாஸுக்கும் மோதல் ஏற்பட்டது. எட்டாம் போனிஃபாஸின் மறைவுக்குப்பின்பு திருத்தந்தையான பதினொன்றாம் பெனடிக்ட் 8 மாதம் மட்டுமே ஆட்சி செய்தார். அவருக்குப்பின்பு பிரெஞ்சு நபரான ஐந்தாம் கிளமெண்ட் 1305இல் திருத்தந்தையாக தேர்வானார். இவர் பிரான்சைவிட்டு உரோமைக்கு வர மறுத்து 1309இல் திருத்தந்தையின் அவையினை அவிஞ்ஞோன் நகருக்கு மாற்றினார். அவ்விடமே திருத்தந்தையின் இல்லமாக அடுத்த 67 ஆண்டுகளுக்கு இருந்தது.

இக்காலம் *திருத்தந்தையின் பாபிலோனிய அடிமைக்காலம்* என சிலரால் அழைக்கப்படுகின்றது. ஏழு திருத்தந்தையர்கள் இவ்விடத்திலிருந்து திருச்சபையினை ஆண்டனர். இவர்கள் எழுவரும் பிரெஞ்சு நபர்கள் ஆவர். பிரான்சிலிருந்து ஆண்டதால் இவர்கள் அனைவரும் பிரான்சு அரசின் கட்டுப்பாட்டுக்கு உள்ளானார்கள். இறுதியாக செப்டம்பர் 13, 1376இல் பதினொன்றாம் கிரகோரி அவிஞ்ஞோன் நகரினை விடுத்து ஜனவரி 17, 1377இல் உரோமைக்கு வந்து சேர்ந்தார். இதனால் அவிஞ்ஞோன் திருத்தந்தை ஆட்சிக்காலம் முடிவுக்கு வந்தது.

உரோமைக்கு திருபினாலும் கர்தினால்களுக்கும் பதினொன்றாம் கிரகோரிக்குப்பின்பு பதவிவகித்த ஆறாம் அர்பனுக்கும் ஏற்பட்ட மோதலால் மேற்கு சமயப்பிளவு ஏற்பட்டது. இதனால் இரண்டாம் முறையாக அவிஞ்ஞோனிலிருந்து சிலர் ஆட்சிசெய்தாலும் அவர்கள் எதிர்-திருத்தந்தையர்களாக பட்டியலிடப்படுகின்றனர். இப்பிளவு 1417இல் நடந்த காண்ஸ்தான்சு பொதுச்சங்கத்தால் முடிவுக்கு வந்தது.

## அவிஞ்ஞோன் திருத்தந்தையர்கள்
கத்தோலிக்க திருச்சபையின் அதிகாரப்பூர்வ ஏடுகளின்படி பின்வரும் ஏழு நபர்கள் அவிஞ்ஞோனிலிருந்து ஆட்சி செய்தனர்:
*திருத்தந்தை ஐந்தாம் கிளமெண்ட்: 1305–1314 (மார்ச் 9, 1309 முதல்)
*திருத்தந்தை இருபத்திரண்டாம் யோவான்: 1316–1334
*திருத்தந்தை பன்னிரண்டாம் பெனடிக்ட்: 1334–1342
*திருத்தந்தை ஆறாம் கிளமெண்ட்: 1342–1352
*திருத்தந்தை ஆறாம் இன்னசெண்ட்: 1352–1362
*திருத்தந்தை ஐந்தாம் அர்பன்: 1362–1370 (உரோமையில் 1367-1370 வரை ஆட்சிசெய்தாலும் பின்னர் 1370இல் அவிஞ்ஞோனுக்கு திரும்பினார்)
*திருத்தந்தை பதினொன்றாம் கிரகோரி: 1370–1378 (செப்டம்பர் 13, 1376இல் அவிஞ்ஞோன் நகரினை விடுத்து உரோமைக்கு வந்தார்)

அவிஞ்ஞோனிலிருந்து ஆட்சி செய்த எதிர்-திருத்தந்தையர்கள்:
*ஏழாம் கிளமெண்ட்: 1378–1394
*பதின்மூன்றாம் பெனடிக்ட்: 1394–1423

1403இல் பதின்மூன்றாம் பெனடிக்ட் அவிஞ்ஞோனிலிருந்து நாடுகடத்தப்பட்டார். இவருக்கு பின் இவரின் வாரிசாக உறிமைகொன்டாடிய மூவரும் அவிஞ்ஞோனில் தங்கவில்லை. ஆகவே பின்வருவோர் *அவிஞ்ஞோன் திருத்தந்தை* எனப்பட வாய்ப்பில்லை. இவர்களுக்கு மக்கள் மத்தியில் செல்வாக்கு மிகவும் குறைந்திருந்தது என்பதும் குறிக்கத்தக்கது.
*எட்டாம் கிளமெண்ட்: 1423–1429 (அரகோன் பேரரசால் ஏற்கப்பட்டாலும்; இவர் பணிதுறந்தார்)
*பதினான்காம் பெனடிக்ட் (பெர்னார்டு கார்னியர்): 1424–1429 or 1430
*பதினான்காம் பெனடிக்ட் (ஜீன் கெரியர்): 1430?–1437

## மேற்கோள்கள்


பகுப்பு:மேற்கு சமயப்பிளவு
*
*
மெலிண்டா கேட்ஸ்

**மெலிண்டா கேட்ஸ்** (ஆங்கிலம்:Melinda French Gates) 1964ம்  ஆண்டு ஆகஸ்ட் மாதம் 15 தேதி பிறந்தவர். இவர் ஒரு பெண்தொழிலதிபராகவும், இரக்க குணம் உள்ள பெண்ணாகவும் உள்ளார். இவர் பில் & மெலின்டா கேட்சு அறக்கட்டளையின் துணைத்தலைவராகவும் உள்ளார். மைக்ரோசாப்ட் நிறுவனத்தலைவர் பில் கேட்ஸின் மனைவியாவார். மைக்ரோசாப்ட் பாப், (Microsoft Bob), என்கார்ட்டா கலைக்களஞ்சியம், என்கார்டா(வலைத்தளம்) ((Encarta)Expedia) போன்றவற்றின் திட்ட மேலாளராகவும் உள்ளார்.

## தனிப்பட்ட வாழ்க்கை
அமெரிக்க நாட்டின் டெக்சஸ் மாநிலத்தில் உள்ள டாலஸ் என்ற நகரில் 1964ம் ஆண்டு ஒரு கத்தோலிக்க கிறித்தவ குடும்பத்தில் பிறந்தார். வடக்கு கரோலினா மாகாணத்தில் உள்ள டியூக் பல்கலைக்கழகத்தில் கணினியியலில் இளங்கலைப்பட்டம் பெற்றுள்ளார். பிக்யூ வணிக பள்ளி நிறுவனத்தில் முதுகலை வணிக மேலாண்மை படிப்பை முடித்துள்ளார்.
## பதவி
1987ல் மைக்ரோசாப்ட் நிறுவனத்தில் சேர்ந்தார். 1996ம் ஆண்டு தனது நிறுவனத்திலிருந்து ஓய்வுபெற்றார்.

## மேற்கோள்

பகுப்பு:1964 பிறப்புகள்
பகுப்பு:அமெரிக்கப் பெண்கள்
பகுப்பு:அமெரிக்கத் தொழிலதிபர்கள்
பகுப்பு:வாழும் மக்கள்
பகுப்பு:ஐக்கிய அமெரிக்க உரோமன் கத்தோலிக்கர்கள்
காரைதீவு (புத்தளம்)

**காரைதீவு** (*Karaitivu*) என்பது இலங்கையின் வடமேல் மாகாணத்தில் புத்தளம் மாவட்டத்தில் புத்தளம் நகருக்கு வடக்கே சுமார் 30 கி.மீ. தூரத்தில் அமைந்துள்ள சிறிய ஒரு ஊர் ஆகும். இது வண்ணாத்தவில்லு பிரதேச சபைக்கு உட்பட்ட ஊர் ஆகும். இங்கு முசுலிம்கள் பெரும்பான்மையாக வாழ்கிறார்கள்.

## இங்குள்ள பாடசாலைகள்
*கரைத்தீவு முஸ்லிம் வித்தியாலயம்

## வெளி இணைப்புகள்
*KARAITIVU

பகுப்பு:புத்தளம் மாவட்டத்தில் உள்ள ஊர்கள்
ஆக்யுலஸ்

**ஒகிலுஸ்** 2014ம் ஆண்டு வெளிவர இருக்கும் அமெரிக்க நாட்டு திகில் திரைப்படம் ஆகும். இந்தத் திரைப்படத்தை **Mike Flanagan** இயக்க Katee Sackhoff, கரேன் கில்லான், ப்றேண்டன் தவைட்ஸ் மற்றும் ரோரி காக்ரேன் நடித்துள்ளனர்.

## வெளியீடு
இந்தத் திரைப்படம் ஏப்ரல் 11ம் திகதி 2014ம் ஆண்டு வெளியிடப்படவுள்ளது.

## நடிகர்கள்
* Katee Sackhoff
* கரேன் கில்லான்
* ப்றேண்டன் தவைட்ஸ்
* ரோரி காக்ரேன்

## மேற்கோள்கள்

## வெளி இணைப்புகள்
* 

பகுப்பு:ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:2014 ஆங்கிலத் திரைப்படங்கள்
பகுப்பு:2013 திகில் திரைப்படங்கள்
காட்சில்லா (2014 திரைப்படம்)

**காட்சில்லா** 2014 ஆம் ஆண்டு வெளிவந்த ஓர் அமெரிக்க நாட்டு திரைப்படம் ஆகும். இது சப்பானிய கதைகளில் வரும் பழம்பெரும் மிருகமான காட்சில்லாவை மையமாக கொண்டு எடுக்கப்பட்ட திரைப்படமாகும். இந்தத் திரைப்படத்தை கரேத் எட்வர்ட்ஸ் இயக்க ஆரோன் டெய்லர்-சான்சன், கென் வாடனாபே, எலிசபெத் ஓல்சன், சூலியட் பினோச்சே, சாலி ஆக்கின்ஸ்,டேவிட் சுடெரய்தரின் மற்றும் பிரையன் கிரான்சுடன் ஆகியோர் நடித்துள்ளனர்.

## நடிகர்கள்

### தமிழ் மொழிமாற்றம்
*பதிப்பு வெளியீட்டு தேதி: மே 16, 2014
*ஊடகம்: சினிமா
*கலைக்கூடம்: சவுண்ட் அண்ட் விசன் இந்தியா

## வெளியீடு
இந்தத் திரைப்படம் 16 மே 2014 இல் முப்பரிமாணத்தில்  வெளியிடப்பட்டது.

## வரவேற்பு
திரைப்படத்தில் நாயகன் ஆரோன், நாயகி ஓல்சன், நாயகனின் தந்தை பிரையன், பினோச்சே, ஆராய்ச்சியாளர் வாடனாபே ஆகியோர் சிறப்பான நடிப்பை வெளிப்படுத்தியிருக்கிறார்கள். அலெக்சாண்டரின் பின்னணி இசை படத்திற்கு கூடுதல் பலமாக அமைந்துள்ளது, குறிப்பாக பிரம்மாண்ட காட்சிகளுக்கு ஏற்ப  சிறப்பாக இசையமைத்திருக்கிறார். சீமசின் ஒளிப்பதிவு கண்களுக்கு விருந்து படைத்திருக்கிறது.

## வெளி இணைப்புகள்
* 
* 

### திரைப்பட மதிப்பீடு தளங்கள்
* 
* 
* 
* 

## மேற்கோள்கள்

பகுப்பு:அமெரிக்கத் திரைப்படங்கள்
பகுப்பு:2014 ஆங்கிலத் திரைப்படங்கள்
பகுப்பு:வார்னர் புரோஸ். திரைப்படங்கள்
பகுப்பு:அமெரிக்க முப்பரிமாணத் திரைப்படங்கள்
பகுப்பு:2014 முப்பரிமாணத் திரைப்படங்கள்
பகுப்பு:சான் பிரான்சிஸ்கோவில் படமாக்கப்பட்ட திரைப்படங்கள்
பகுப்பு:சப்பானிய திரைப்படங்கள்
கார்ட்வெலி மொழிகள்

**கார்ட்வெலி மொழிகள்** காக்கசஸ் மலைத்தொடரில் பேசப்படும் மொழிக் குடும்பம். பெரும்பான்மையாக ஜோர்ஜியாவில் பேசப்படுகிறது. உலகில் ஏறத்தாழ 5.2 மில்லியன் மக்கள் கார்ட்வெலி மொழிகளை பேசுகின்றனர். உலகின் மற்ற மொழிக் குடும்பங்களுக்கும் கார்ட்வெலி மொழிகளுக்கும் ஒற்றுமை இல்லை. பல கார்ட்வெலி மொழிகளும் ஜோர்ஜிய எழுத்துமுறையால் எழுதப்படுகின்றன.

கார்ட்வெலி மொழிக் குடும்பத்தில் நான்கு மொழிகள் உள்ளன. 
* சுவான் மொழி—35,000-40,000 மக்களால் ஜோர்ஜியாவின் வடமேற்கில் அமைந்த சுவனெட்டி பகுதியிலும் ஆப்காசியாவிலும் பேசப்படுகிறது.
* கார்ட்டோ-சான் பிரிவு
** ஜோர்ஜிய மொழி (கார்த்துலி) -- ஜோர்ஜியா நாட்டின் ஆட்சி மொழி. 4.5 மில்லியன் மக்களால் பேசப்படுகிறது. 
** சான் பிரிவு
*** மிங்கிரெலி மொழி (மார்கலூரி) -- ஜோர்ஜியாவின் மேற்கில் 5 லட்ச மக்களால் பேசப்படுகிறது.
*** லாசு மொழி -- துருக்கி நாட்டின் வடகிழக்கிலும் ஜோர்ஜியாவின் தென்மேற்கிலும் பேசப்படுகிறது.

## மேற்கோள்கள்

பகுப்பு:மொழிக் குடும்பங்கள்
காக்கசஸ் மலைத்தொடர்

**காக்கசஸ் மலைத்தொடர்** ஐரோவாசியாவில் கருங்கடலுக்கும் காஸ்பியன் கடலுக்கும் நடுவில் அமைந்த மலைத்தொடர்.

காக்கசஸ் மலைத்தொடரில் இரண்டு பிரிவுகள் உள்ளன. **பெரும் காக்கசஸ்** மலைத்தொடர், கருங்கடலின் வடகிழக்கு எல்லையில் சோச்சியிலிருந்து பாகு அருகில் காஸ்பியன் கடலோரம் வரை நீட்டுகிறது. இதற்கு 100 கி.மீ. தெற்கில் **சிறிய காக்கசஸ்** மலைத்தொடர் அமைந்திருக்கிறது. காக்கசஸ் தொடரின் மிக உயரமான மலை, ரசியாவில் அமைந்த எல்பிரஸ் மலை, 5,642 மீ உயரம் அடையும்.

காக்கசஸ் மலைத்தொடர் ஐரோப்பாவுக்கும் ஆசியாவுக்கும் எல்லையாக அறியப்படுகிறது.

## வெளி இணைப்புகள்
* NASA Earth Observatory images of the Caucasus: http://visibleearth.nasa.gov/search_results.html?cx=016116316545443671480%3Albqtvfnrdrk&cof=FORID%3A9&q=caucasus&sa=search 
* List of the most prominent mountains in the Caucasus

பகுப்பு:ஐரோப்பிய மலைத்தொடர்கள்
பகுப்பு:ஆசிய மலைத்தொடர்கள்
மூக்கு நோண்டுதல்

**மூக்கு நோண்டுதல்** என்பது மூக்கில் விரலை நுழைத்து மூக்குச்சளியை சுரண்டி எடுப்பதைக் குறிக்கும். மூக்குச்சளியை சுரண்டி சாப்பிடுவதையும் குறிக்கலாம்.

உலகின் பல கலாச்சாரங்களில், பொது இடங்களில் மூக்கு நோண்டுவது கண்டனம் செய்யப்படுகிறது. ஆனாலும், சில மதிப்பீட்டுகளின் படி, சராசரியாக மனிதன் ஒரு நாளுக்கு நான்கு தடவை மூக்கை நோண்டுகிறார் என்று அறியப்படுகிறது. 1995இல் செய்த ஒரு கணக்கெடுப்பின் படி 91 சதவிகித மக்கள் மூக்கை நோண்டுகின்றனர்.

மூக்கில் பல நுண்ணுயிர்கள் வசிக்கின்றன. இதனால், நோயுற்ற மக்கள் மூக்கை நோண்டினால் உடனடியாக கைகளை அலம்பவேண்டும். ஆனால், நோய் இல்லாத மக்கள் மூக்கை நோண்டி மூக்குச்சளியை சாப்பிட்டுவிட்டால் நோய் எதிர்ப்பாற்றல் முறைமைக்கு நல்லது என்று சில மருத்துவர்கள் தெரிவிக்கின்றனர்.

## மேற்கோள்கள்

பகுப்பு:அன்றாட வாழ்வியல்
பகுப்பு:மருத்துவம்
மிங்கிரெலி மொழி

**மிங்கிரெலி மொழி** (მარგალური ნინა, *மார்கலூரி நினா*) மேற்கு ஜோர்ஜியாவில் 5 லட்ச மக்களால் பேசப்படும் கார்ட்வெலி மொழியாகும். ஜோர்ஜிய எழுத்துமுறையால் எழுதப்படுகிறது. ஜோர்ஜியாவின் மேற்கில் அமைந்த சாமெக்ரெலோ மற்றும் ஆப்காசியா பகுதிகளில் பேசப்படுகிறது. யுனெஸ்கோ இம்மொழியை அருகிய மொழி என்று கூறுகிறது.

## மேற்கோள்கள்

பகுப்பு:கார்ட்வெலி மொழிகள்
இந்தியப் பெண் ஆளுநர்களின் பட்டியல்

இந்திய மாநிலங்களின் ஆளுநர்களும் ஆட்சிப்பகுதிகளின் துணைநிலை ஆளுநர்களும் ஒன்றிய அளவில் இந்தியக் குடியரசுத் தலைவருக்கு ஒத்த அதிகாரங்களையும் செயலாக்கங்களையும் மாநிலங்களவில் கொண்டவர்கள் ஆவர்.  இந்தியாவில் ஆளுநர்களாகவும் துணைநிலை ஆளுநர்களாகவும் பொறுப்பாற்றிய  பெண்களின் பட்டியல் கீழே தரப்பட்டுள்ளது:

## ஆளுநர்கள்
;திறவுகோல்

 தற்போதைய ஆளுநர்

## துணைநிலை ஆளுநர்கள்
;திறவுகோல்
 தற்போதைய துணைநிலை ஆளுநர்

## இதனையும் காண்க

* இந்திய மாநிலப் பெண் முதலமைச்சர்கள் பட்டியல்
* இந்திய உச்ச நீதிமன்றத்தின் மகளிர் நீதிபதிகளின் பட்டியல்
* இந்திய மாநிலங்களின் தற்போதைய ஆளுநர்களின் பட்டியல்
* இந்திய ஒன்றிய பகுதிகளின் தற்போதைய துணைநிலை ஆளுநர்கள் மற்றும் பொறுப்பாளர்களின் பட்டியல்

## மேற்சான்றுகள்


பகுப்பு:இந்திய மாநில ஆளுநர்கள்
பகுப்பு:இந்தியப் பெண்கள்
பகுப்பு:பெண் அரசியல்வாதிகள்
ஒலிம்பிக் வாழ்த்துப்பாடல்

**ஒலிம்பிக் வாழ்த்துப்பாடல்** (, *Olympiakós Ýmnos*, *Olympic Anthem*), அல்லது **ஒலிம்பிக் பண்** ஆப்பெரா இசையமைப்பாளர்  *இசுபைரிடோன் சமராசால்* கிரேக்க கவிஞர்  *கோசுட்டீசு பலாமாசு* எழுதிய பாடல்வரிகளுக்கு அமைக்கபட்ட சேர்ந்திசை வாயசைப்பு பாடலாகும்.  இந்த இருவரையும்  பன்னாட்டு ஒலிம்பிக் குழுவின் முதல் தலைவராக இருந்த  கிரேக்க *டெமெட்ரியசு விகெலாசு* இப்பணிக்கு அமர்த்தினார்.

## வரலாறு
இந்த வாழ்த்துப்பாடல் முதல்முறையாக  கிரேக்கத்தின் ஏதென்ஸ் நகரில் விளையாடப்பட்ட  முதல் ஒலிம்பிக் போட்டிகளின் துவக்கவிழாவில்  பாடப்பட்டது. தொடர்ந்து ஒவ்வொரு ஆண்டும் தாங்கள் ஏற்றுக்கொண்ட போட்டிகளில் நடத்தும் நாடுகள் பல்வேறு இசையமைப்பாளர்களைக் கொண்டு குறிப்பிட்ட ஒலிம்பிக் வாழ்த்துப்பாடலை இசையமைத்துப் பாடி வந்தனர்.

1958ஆம் ஆண்டில் சப்பானின் தோக்கியோவில் கூடிய பன்னாட்டு ஒலிம்பிக் குழுவின் 54வது அமர்வில்  சமராசு இசையமைத்து பலாமாசு இயற்றிய பாடலை அலுவல்முறை ஒலிம்பிக் வாழ்த்துப் பாடலாக ஏற்றுக் கொண்டது. எனவே 1960 முதல் ஒவ்வொரு ஒலிம்பிக் விளையாட்டுக்களிலும்  துவக்க விழாக்களிலும்  நிறைவு விழாக்களிலும் பாடப்பட்டு வருகிறது.
## மேற்சான்றுகள்

பகுப்பு:ஒலிம்பிக் சின்னங்கள்
2014 ஐசிசி உலக இருபது20

**2014 ஐசிசி உலக இருபது20** (*2014 ICC World Twenty20*) என்பது வங்காளதேசத்தில் மார்ச்சு 16, 2014 முதல் ஏப்ரல் 6, 2014 வரை நடந்த ஐந்தாவது ஐசிசி உலக இருபது20 துடுப்பாட்டப் போட்டிகள் ஆகும்.

இது வங்காளதேசத்தின் மூன்று நகரங்களில் (டாக்கா, சிட்டகொங் மற்றும் சில்ஹெட்) நடந்தேறியது. இந்தப் போட்டிகளை நடத்திட 2010இல் பன்னாட்டுத் துடுப்பாட்ட அவை வங்காளதேசத்தை தேர்ந்தெடுத்தது. 2012இல் நடந்த முந்தைய போட்டிகள்  இலங்கையில் நடந்ததை அடுத்து ஓர் ஆசிய நாடு இரண்டாவதாகவும் தொடர்ச்சியாகவும் இப்போட்டியை ஏற்று நடத்தியது.

## அணிகள்
இந்தப் போட்டிகளில் முதன்முறையாக 16 அணிகள் பங்கேற்கின்றன; ப.து.அவையின் முழு உறுப்பினர்களான பத்து நாடுகளும் 2013 ப.து.அ உலக இருபது20 தகுதிப் போட்டிகள் மூலமாக தகுதிபெற்றுள்ள இணை உறுப்பினர்களான 6 நாடுகளும்   பங்கேற்கின்றன.  2012 அக்டோபர் 8 அன்று ப.து.அ பன்னாட்டு டி20 வெற்றியாளர் தரவரிசையில்  முதல் எட்டு இடங்களில் உள்ள  (முழு உறுப்பினர்கள்) அணிகள் நேரடியாக சூப்பர் 10 நிலைக்கு தகுதி பெறுகின்றன. மீதமுள்ள எட்டு அணிகள் குழுநிலை போட்டிகளில் பங்கேற்க வேண்டும்.  இவற்றிலிருந்து இரண்டு அணிகள் சூப்பர் 10 நிலைக்கு முன்னேறும்.

;நேரடியாக  சூப்பர் 10க்கு தகுதியானவர்கள்
*
*
*
*
*
*
*
*

;குழுநிலைக்கு தகுதி பெற்றவர்கள்
*
*
*
*
*
*
*
*

## நிகழிடங்கள்

2014 ஐசிசி உலக இருபது20 போட்டிகளில் டாக்கா, சிட்டகொங், சில்ஹெட் நகரங்களில் மூன்று வெவ்வேறு விளையாட்டரங்கங்களில் மொத்தம் 35 ஆட்டங்கள் நடக்கவிருக்கின்றன. டாக்காவில் சேர்-இ-பங்களா துடுப்பாட்ட அரங்கம், நாராயண்கஞ்ச்சில் பதுல்லா ஓசுமானி விளையாட்டரங்கம் மற்றும் சிட்டகொங்கில் எம் ஏ அசீசு விளையாட்டரங்கம், சிட்டகொங் கோட்ட விளையாட்டரங்கம் ஆகியவற்றில் முன்பயிற்சி ஆட்டங்கள் நடக்கவுள்ளன.

## விளையாட்டு நிரல்களும் முடிவுகளும்

### செயல்தொடக்கப் போட்டிகள்

16 அணிகளும் தயாராவதற்காக 16 செயல்தொடக்கப் போட்டிகள் மார்ச்சு 12 முதல் 19 வரை நடைபெற்றன.

### குழுநிலை ஆட்டங்கள்

#### குழு ஏ

#### குழு பி

### சூப்பர் 10

#### குழு 1

  வெளியேறு நிலைக்கு முன்னேறின.

----

----

----

----

----

----

----

----

----

#### குழு 2

  வெளியேறு நிலைக்கு முன்னேறின.

----

----

----

----

----

----

----

----

----

### வெளியேறு நிலை

----

----

## மேற்கோள்கள்

## வெளி இணைப்புகள்
* அதிகாரபூர்வ இணையத்தளம்

பகுப்பு:2014 இல் விளையாட்டுகள்
பகுப்பு:இருபது20 துடுப்பாட்டம்
பகுப்பு:வங்காளதேசத்தில் துடுப்பாட்டம்
எதிர்-திருத்தந்தை ஏழாம் கிளமெண்ட்

**ஜெனிவாவின் இராபர்ட்டு** (1342 – 16 செப்டம்பர் 1394) என்னும் இயற்பெயர் கொன்ட **எதிர்-திருத்தந்தை ஏழாம் கிளமெண்ட்** என்பவர் பிரென்சு கர்தினால்களால்  ஆறாம் அர்பனுக்கு எதிராக திருத்தந்தையாக தேர்வு செய்யப்பட்டவர் ஆவார். இவர் கத்தோலிக்க திருச்சபையால் எதிர்-திருத்தந்தையாக கருதப்படுகின்றார். அவிஞ்ஞோனிலிருந்து ஆட்சி செய்த முதல் எதிர்-திருத்தந்தை இவர் ஆவார்.

ஜெவிவானின் கோமகனான மூன்றாம் அமதேயுஸின் மகனாக 1342இல் இவர் அன்னேசி நகரில் பிறந்தார். இவர் 1361இல் தெயூவேனின் ஆயராகவும், 1368இல் கம்பரயின் பேராயராகவும், 30 மே 1371இல் கர்தினாலாகவும் உயர்த்தப்படார்.

வடக்கு இத்தாலியின் 1377முதல் திருத்தந்தை நாடுகளில் ஏற்பட்ட கிளர்ச்சியினை அடக்க பாடுபட்டார்.

இஃபான்டி என்னும் இடத்தில்  20 செப்டம்பர் 1378 அன்று பிரென்சு கர்தினால்களால் ஆறாம் அர்பனுக்கு எதிராக திருத்தந்தையாக தேர்வு செய்யப்பட்டார். மேற்கு சமயப்பிளவின் முதல் எதிர்-திருத்தந்தை இவர் ஆவார்.  

பர்கண்டி, பிரான்சு, நேபல்சு, இசுக்காட்லாந்து மற்றும் சவாய் ஆகிய நாடுகள் இவரை ஆதரித்தனர்.

இத்தாலியில் இவர் ஏற்கப்படாததால் இவர் அவிஞ்ஞோனுக்கே திரும்பினார். அங்கு இவர் பிரென்சு அரசின் தயவில் வாழவேண்டியதாயிற்று. இவர் சில நல்ல கர்தினால்களை நியமித்ததாலும், காசுக்கு திருச்சபையின் பதவையினை விற்றல் முதலிய கெட்ட செயல்களில் ஈடுபட்டார்.

16 செப்டம்பர் 1394 அன்று இவர் அவிஞ்ஞோனில் இறந்தார்.

## மேற்கோள்கள்

பகுப்பு:எதிர்-திருத்தந்தையர்கள்
பகுப்பு:மேற்கு சமயப்பிளவு
பகுப்பு:1342 பிறப்புகள்
பகுப்பு:1394 இறப்புகள்
பகுப்பு:அவிஞ்ஞோன் திருத்தந்தை ஆட்சிக்காலம்